recursal/SuperWikiNEXT-32B huggingface dataset:
கிரௌன் கண்ணாடி மற்றும் தீக்கல் கண்ணாடிகளால் உருவாக்கப்பட்ட நிறப்பிறழ்ச்சி இல்லா வில்லைகள்.
**கிரௌன் கண்ணாடி** (*Crown glass*) என்பது ஒரு ஒளியியல் கண்ணாடி. இது வில்லைகள் மற்றும் ஒளியியல் கருவிகள் செய்யப் பயன்படுகிறது. இதன் ஒளிவிலகல் எண் (≈1.52) மற்றும் நிறப்பிரிகைத் திறன் குறைவாகவே உள்ளது. (இதன் அபி எண் 60 என்ற அளவில் உள்ளது).

கிரௌன் கண்ணாடி என்பது சுண்ணாம்பு-காரப்பொருள் சிலிகேட்டால் ஆனது. இதில் 10% பொட்டாசியம் ஆக்சைடும் உள்ளது. குறிப்பிட்ட வேதிப்பொருளால் ஆன கண்ணாடி, கிரௌன் கண்ணாடி என அழைக்கப்பட்டாலும், அதைப் போன்றே பண்புகள் கொண்ட கண்ணாடிகளும் கிரௌன் கண்ணாடி என அழைக்கப்படுகிறது. பொதுவாக அவற்றின் அபி எண் 50 முதல் 85 வரை இருக்கும். எடுத்துக்காட்டாக, போரோசிலிக்கேட் கண்ணாடி இவ்வகையைச் சேர்ந்தது.

போரோசிலிக்கேட்டுகள் துல்லியத்தன்மை வாய்ந்த வில்லைகளை உருவாக்கப் பயன்படுகிறது. போரோசிலிக்கேட்டுகள் 10% அளவில் போரான் ஆக்சைடைக் கொண்டுள்ளது. இவை சிறந்த ஒளியியல் மற்றும் இயற்பியல் பண்புகளைக் கொண்டுள்ளது. இவை வேதியியல் காரணங்கள் மற்றும் சுற்றுச்சூழல் மாசுபாடுகளால் பாதிப்படைவதில்லை. பாஸ்பரஸ் பென்டாக்சைடு, துத்தநாக ஆக்சைடு, பேரியம் ஆக்சைடு மற்றும் லாந்தனம் ஆக்சைடு ஆகிய வேதிப் பொருளாலும் கிரௌன் கண்ணாடி உருவாக்கப்படுகிறது.

கிரௌன் கண்ணாடியால் உருவாக்கப்பட்ட குழி வில்லையும், தீக்கல் கண்ணாடியைப் பயன்படுத்தி உருவாக்கப்பட்ட குவி வில்லையும் இணைத்து நிறப்பிறழ்ச்சி இல்லா வில்லையாகச் உருவாக்கப்படுகிறது. ஒரே குவியத் தூரம் கொண்ட தனியாகப் பயன்படுத்தப்படும் வில்லைகளைவிட, இவை நிறப்பிரிகையை ஒன்றுக்கொன்று சரிசெய்கின்றன மற்றும் அதன் நிறப்பிறழ்ச்சி (chromatic aberration) குறைக்கப்படுகிறது.

மேற்கோள்கள்
-----------

1. ↑  The crown/flint distinction is so important to optical glass technology that many glass names, notably Schott glasses, incorporate it. A *K* in a Schott name indicates a crown glass (*Krone* in German — Schott is a German company). The *B* in *BK7* indicates that this is a borosilicate glass composition.

வெளியிணைப்புகள்
---------------

* Crown glass article
* Applied photographic optics Book
* Book- The properties of optical glass
* Handbook of Ceramics, Glasses, and Diamonds
* Optical glass construction
* Video of blowing crown glass by Corning Museum of Glass
**சந்திரகாந்தி** (*Chandrakanti*) என்பது பாசிப்பயறு மற்றும் அரிசி மாவிலிருந்து தயாரிக்கப்படும் இனிப்பு ஆகும். இரண்டு மாவுகளையும் பிசைந்து எண்ணெயில் நன்கு வறுத்து இதை தயார் செய்கின்றனர். சந்திரகாந்தி கிழக்கு இந்தியாவின் கடலோர ஒடிசா பகுதியில் தோன்றிய ஓர் இனிப்பாகும்.

தேவையான பொருட்கள்
-----------------

* பச்சைப்பயறு
* சர்க்கரை
* அரிசி
* பசுவின் நெய்
* உப்பு
* எண்ணெய் (வறுக்க)

செய்முறை
--------

சந்திரகாந்தி இனிப்பினைத் தயார் செய்ய பாசிப்பருப்பு மற்றும் அரிசியை 1 மணி நேரம் தண்ணீரில் ஊற வைக்கவேண்டும். பின்னர் பாசிப்பருப்பு மற்றும் அரிசியை சுத்தமாக கழுவி சிறிது தண்ணீர் விட்டு அரைக்கவேண்டும். பாசிப்பருப்பின் மாவுக்கு சமமான அளவில் பாத்திரம் ஒன்றில் சர்க்கரையுடன் தண்ணீரை கொதிக்க வைக்கவும். தண்ணீர் கொதித்ததும், அரைத்தமாவினை சுவைக்கு ஏற்ப சிறிது உப்புடன் சேர்க்கவும். கலவையின கிளறவேண்டும். தீயைக் குறைத்து கெட்டியாகும் வரை கிளறவும். பதம் வந்தவுடன் (மாவு ஒட்டவில்லை என்றால்) அடுப்பிலிருந்து இறக்கவேண்டும். பின்னர் ஒரு அகலமான தட்டில் நெய் தடவி அதன் மீது வேகவைத்த கலவையை கொட்டவேண்டும். கால் மணி நேரம் கலவை குளிர்ச்சியடைய விடவும். பின்னர் நாம் விரும்பும் வடிவங்களில் துண்டு போட்டு வாணலியில் எண்ணெயைச் சூடாக்கி, வெட்டிய துண்டுகளைச் பொன்னிறமாகும் வரை குறைவான தீயில் வறுத்து எடுக்கவேண்டும்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2022-02-13 அன்று மூலம் பரணிடப்பட்டது. 2022-02-13 அன்று பார்க்கப்பட்டது.
**ஒயில் கும்மி** என்பது, ஒயிலாட்டத்துடன் கையில் கும்மியடித்துக் கொண்டே ஆடும் ஒருவகை ஆட்டமாகும். இது குறைந்த அளவிலான அசைவுகளைக் கொண்ட ஒருவகை ஆட்டமாகும். இது ஒயிலாட்டத்துடன் நெருங்கிய தொடர்புடைய கலை. இக்கலை *நாட்டுக் கொட்டு ஆட்டம்* என்றும் அழைக்கப்படுகிறது.இந்த ஆட்டம் கொங்கு மண்டலத்தில் வேளாண் மக்களால் ஆடப்படுகிறது. இவ்வாட்டத்திற்கென, தனியானப் பயிற்சிகள் எதுவும் இல்லை. இக்கலையில் பானைத்தாளம், தோற்பானைத்தாளம் , சிங்கி ஆகிய இசைக்கருவிகளுள், ஏதேனும் ஒன்றினைப் பயன்படுத்துகின்றனர். போதுவாக விழா நேரங்களிலும், திருமணத்தின்போதும் ஒயில் கும்மி ஆடப்படுகிறது. இந்நிகழ்ச்சியில் இடையர், கள்ளர் போன்ற இடைநிலைச் சாதியினரே பங்கேற்கின்றனர் .வேளாண் தொழிலில் செழிப்பு வேண்டியும், வெப்ப நோய் குறைய வேண்டியும், மழையை எதிர்நோக்கியும், **ஒயில் கும்மி** நிகழ்த்தப்படுகிறது .

ஆடும் முறை
----------

இந்த ஆட்டத்தை வரிசையாகவம், வட்டமாகவும் இருவகையிலும் ஆடுவர். ஒருவரில் ஆரம்பித்து எத்தனைப்பேர் வேண்டுமானாலும் ஆடலாம். பொதுவாக இந்த ஆட்டமாது பக்கவாதியம் இல்லாமல் கைதட்டு ஓசையை மட்டும் கொண்டு அமைந்த கலையாக இது உள்ளது. என்றாலும் பக்கவாத்தியமும், துவரைமணிச் சலங்கையும் கொண்டு ஆடுவது சிறப்பு. வேட்டியைப் பஞ்சகச்சம் வைத்துக் கட்டி, வண்ணச்சட்டை, தலையில் குஞ்சம் வைத்த தலைப்பாகை, கழுத்தில் பட்டை ஆகியவற்றைக் கட்டியிருப்பர். வாத்தியார் எனப்படும் குரு இவர்களின் எதிர் நிற்பார். இவரே பாட்டையும் ஆட்டத்தையும் துவக்கி வைப்பார். குழுவினர் ஆளோடு ஆள் உரசாமல் ஒரு முழம் இடைவெளியில் நின்று பாடிக்கொண்டே ஆடுவர். இந்த ஒயில் கும்மியில் வரும் பாடல்கள் பொதுவாக சங்கராபரணம் இராகத்தில் அமையும்.

மேற்கோள்கள்
-----------

1. ↑  ஏ. என். பெருமாள், தமிழர் இசை, பக் 701.
2. ↑  "தமிழ்நாட்டு நாட்டுப்புறக் கலைகள்". 2012-01-11 அன்று மூலம் பரணிடப்பட்டது. 2012-07-13 அன்று பார்க்கப்பட்டது.
3. ↑  "ஒயில் கும்மி ஆடலாமா?". *Hindu Tamil Thisai*. 2021-12-07 அன்று பார்க்கப்பட்டது.
4. ↑   தமிழ் இசை மரபு பக்கம் 127-128

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
**ஒப்புரவாண்மை** (*Altruism*) என்பது தன்னையன்றிப் பிறரொருவர்க்காகவென்றே ஒப்புரவு அல்லது நன்மை செய்யும் நோக்கங்கொண்ட நடத்தையும் கோட்பாடுமாகும்; ஒப்புரவாண்மை என்ற கிளவி தன்னலம் என்பதற்கு நேரெதிர்மறையான முரண்பாடாக வழங்குவதாகும்: ஏனெனில் தன்னலம் என்ற கிளவி தனக்கு நலஞ்செய்வதொன்றையே குறியாகக் கொண்ட நடத்தைக்கு வழங்குவது.

"பொல்லாங்கு" என்பது இன்னும் மேற்படியான முரண்பாட்டைச் சுட்டும்; ஏனெனில் பிறர்க்குத் தீமை இழைக்கவேண்டும் என்பதற்காகவே தீங்கை இழைக்கும் பொல்லாத எண்ணங்கொண்ட நடத்தையைக் குறிக்கும்.

  

ஆயினும், சிற்சில சமயங்களில் ஒப்புரவாண்மை என்பதற்கு ஒப்புரவின் நோக்கத்தைப் பொருட்படுத்தாமே  பிறர்க்கு  ஒப்புரவு செய்தலைமட்டுமே குறிக்கும் விரிவான பொருள்வழக்கமும் உண்டு. இத்தகைய ஒப்புரவாண்மையை மாந்தரல்லாத விலங்குகட்கும் பொருத்தி வழங்கலாம்: தாய்க்கரடிகள் போன்றவை தம் குட்டிகளை வேற்று விலங்குகளின் தாக்கலிலிருந்து காக்கும்பொழுது தம்முடைய உயிரையேகூடக் கேட்டுக்கு ஆளாக்கிக் காக்கின்றன. அப்படியான ஒப்புரவில் முதிர்கரடிகள் தம் குட்டிகளின்பொருட்டாகவே செயற்படுவதாகக் கூற எந்த அடிப்படையும் இல்லை என்று சில மெய்யியலார் கூறுவர்

மேற்கோள்கள்
-----------

1. 1 2  Kraut, Richard (2020), Zalta, Edward N. (ed.), "Altruism", *The Stanford Encyclopedia of Philosophy* (Spring 2020 ed.), Metaphysics Research Lab, Stanford University, 2020-04-04 அன்று பார்க்கப்பட்டது
**சந்திரசேகர கவிராசர்** (இறப்பு:1883) கும்பகோணத்திற்கு அருகிலுள்ள தில்லையம்பூரில் பிறந்தவர். இவர் பழமையான நூல்கள் பலவற்றைப் பதிப்பித்து வெளியிட்டுள்ளார்.

கல்வியும் பணியும்
-----------------

இவர் திருத்தணிகை விசாகப் பெருமாளையர், சரவணப் பெருமாளையர் ஆகியோரிடம் கல்வி பயின்றுள்ளார். சித்தூர் உயர்நிலைப் பள்ளியில் தமிழாசிரியராகவும், கும்பகோணம் அரசு ஆடவர் கல்லூரியில் தமிழாசிரியராகவும் பணிபுரிந்துள்ளார். தாண்டவராய முதலியார், இராமநுச கவிராயர் ஆகியோரிடத்து நெருங்கிப் பழகியவர்.

இயற்றிய நூல்கள்
---------------

திருவாவடுதுறை ஆதீனம் குருமகாசந்நிதானம் ஸ்ரீசுப்பிரமணியதேசிகர் மீது மும்மணிக்கோவைப் பாடியுள்ளார். பொன்னுசாமித் தேவர் விருப்பத்தின்படி தனிப்பாடல்கள் பலவற்றைத் திரட்டி தனிப்பாடல் திரட்டு வெளியிட்டுள்ளார். *வருஷாதிநூற் சித்தாந்த விளக்கமும், அறுபது வருஷ பலனும்* எனும் பழைய நூலை ஆராய்ந்து, 1875 இல் அச்சிட்டு வெளியிட்டார். தண்டியலங்கார மூலத்தையும், அதற்குச் சுப்பிரமணிய தேசிகரால் செய்யப்பட்ட உரையையும் ஆராய்ந்து வெளியிட்டார்.

பதிப்பித்த நூல்கள்
------------------

இவர் பதிப்பித்த நூல்கள் சில:

* பாலபோத இலக்கணம்
* நன்னூற் காண்டிகையுரை
* நன்னூல் விருத்தியுரை
* ஐந்திலக்கண வினாவிடை
* யாப்பருங்கலக் காரிகையுரை
* வெண்பாப் பாட்டியல் உரை
* பழமொழித் திரட்டு
* பரத நூல்
* செய்யுட்கோவை

உசாத்துணை
---------

1. பூசை சுப்பிரமணியத் தம்பிரான்," குருபரம்பரை விளக்கம்" திருவாவடுதுறை ஆதீனம் வெளியீடு.
2. மயிலை சீனி. வேங்கடசாமி, "19 ஆம் நூற்றாண்டில் தமிழ் இலக்கியம்"- மெய்யப்பன் தமிழாய்வகம்-2001.

மேற்கோள்கள்
-----------

1. 1 2 3 4 5  "சந்திரசேகர கவிராச பண்டிதர்".
2. ↑  தமிழ் மரபு அறக்கட்டளை-சுவடிப் பதிப்பாசிரியர்கள்
3. ↑  சிற்றிலக்கியங்களும் பல்துறை நூல்களும்-பல்துறை நூல்கள்
**பலாலி விமானப்படைத்தளம் மீதான கரும்புலித் தாக்குதல் - 2** என்பது இலங்கையில் யாழ்ப்பாணத்திலிருந்த பலாலி படைத்தளத்தின் மீது விடுதலைப்புலிகளின் கரும்புலிகள் அணி ஆகஸ்ட் 2 1994 இல் நடத்திய அதிரடித் தாக்குதலைக் குறிக்கும். இது பலாலித் தளத்தின் மீதான இரண்டாவது கரும்புலித் தாக்குதலாகும்.

பின்னணி
-------

1993 நவம்பரில், தவளைப் பாய்ச்சல் என்ற பெயரிட்டு பூநகரி கூட்டுப்படைத் தளம் மீது விடுதலைப்புலிகள் பெருமெடுப்பில் தாக்குதலை நடத்தினர். அந்த நேரத்தில் திசைதிருப்பல் தாக்குதலாக பலாலி படைத்தளத்தின் மீது கரும்புலித் தாக்குதலொன்றும் நடத்தப்பட்டது. அதுவே அப்படைத்தளம் மீதான முதலாவது கரும்புலித்தாக்குதல். ஆனால் எதிர்பார்த்ததுபோல் அத்தாக்குதல் புலிகளுக்கு வெற்றியளிக்கவில்லை. அச்சண்டையில் 13 கரும்புலி வீரர்கள் கொல்லப்பட ஏனையோர் தளத்துக்குத் திரும்பினர்.

இந்த தோல்வியடைந்த தாக்குதலில் ஏற்பட்ட தவறுகளைத் திருத்தி மீண்டும் பலாலித் தளத்தின் மீதான கரும்புலித் தாக்குதல் ஒன்றுக்குத் திட்டமிடப்பட்டது.

தாக்குதல்
---------

கெனடி எனப்படும் நிலவன் தலைமையில் தாக்குதலுக்கான அணி நகர்ந்தது. (நிலவன், அச்சமரில் விழுப்புண்ணடைந்து மயங்கிய நிலையில் இலங்கை இராணுவத்தினரிடம் பிடிபட்டு நீண்டகாலம் சிறையிலிருந்து பின்னர் கைதிகள் பரிமாற்றத்தின் போது விடுவிக்கப்பட்டார்.)

நகர்வின்போது இடையில் எதிர்பாராத விதமாக இராணுவத்தினருடன் ஏற்பட்ட மோதலில் தாக்குதலணி சிதறிவிட்டது. தன்னுடன் எஞ்சியிருந்த வீரர்களை அழைத்துக்கொண்டு இரவோடிரவாக விமானப்படைத் தளத்தினுள் ஊடுருவினார் அணித்தலைவர் நிலவன் அல்லது கெனடி.

ஆகஸ்ட் 2 1994 அன்று அதிகாலை யாழ்ப்பாணத்திலிருந்த பலாலி விமானப்படைத்தளம் மீது விடுதலைப்புலிகளின் கரும்புலி அணியினர் அதிரடித் தாக்குதலைத் தொடங்கினர்.
அத்தாக்குதலில் 'பெல் 212' ரக உலங்குவானூர்தியொன்று புலிகளால் அழிக்கப்பட்டது. ஏற்கனவே எதிரியுடன் ஏற்பட்ட மோதலில் படையினரின் பவள் கவச வாகமொன்றும் தகர்க்கப்பட்டிருந்தது.

தொடர்ந்து நடந்த சண்டையில் கரும்புலியணியில் ஐந்து பேர் கொல்லப்பட்டனர்.
அணியிலிருந்து சிதறியிருந்த ஏனையவர்கள் சில நாட்களின் பின்னர் பாதுகாப்பாகத் தளம் திரும்பினர்.

இத்தாக்குதலில் கொல்லப்பட்ட கரும்புலிகள்
---------------------------------------

* கரும்புலி கப்டன் நவரட்ணம்
* கரும்புலி லெப். ரங்கன்
* கரும்புலி மேஜர் ஜெயம்
* கரும்புலி மேஜர் திலகன்
* கரும்புலி கப்டன் திரு
* வேவுப்புலி மேஜர் சேரன்/அசோக்
**புழுக்கொடியல்** என்பது, பனங்கிழங்கில் இருந்து செய்யப்படும் ஒரு உணவுப் பண்டம். பனங்கிழங்கு குறிப்பிட்ட காலங்களில் மட்டுமே கிடைக்கக் கூடியது. அதனைப் பச்சையாக நீண்டகாலம் வைத்திருக்க முடியாது. இதனை வெயிலில் காயவைப்பதன் மூலம் இதனைப் பதப்படுத்தி நீண்டகாலம் பயன்படுத்த முடியும். பனங்கிழங்கை பச்சையாகவோ அல்லது அவித்தோ வெயிலில் உலர்த்துவர். பச்சையாக உலர்த்திப் பெறப்படும் பொருள் ஒடியல். அவித்தபின் உலர்த்திப் பெறப்படுவதே புழுக்கொடியல் ஆகும்.

செய்கை
------

பனங்கிழங்குகளை மூழ் மற்றும் பின் பகுதிகளை வெட்டிவிட்டு அடிப்பக்கம் கீழேயும், நுனிப்பக்கம் மேலேயும் இருக்கும் படியாக பானைக்குள் குத்தென குத்தென வைத்து நீர் விட்டு அவிப்பர். பின்னர் நெடுக்கு வாட்டில் இரண்டாகக் கிழிப்பர். நடுவில் காணப்படும் முளை நீக்கப்படும். இவ்வாறு கிழித்துப் பெறப்படும் துண்டுகளைப் பாய்களில் பரவியோ அல்லது நூல்களில் கோர்த்து கொடிகளில் தொங்க விட்டோ வெயிலில் காய விடுவர். நன்றாகக் காய்ந்தபின் இவற்றை ஓலைப் பெட்டிகளில் அல்லது சாடிகளில் இட்டுப் பாதுகாப்பர். இந்தப் புழுக்கொடியல் நன்றாக காய்ந்த நிலையில் கடித்து உண்பதற்கு சற்று கடினமானதாக இருக்கும். அதனால் சிலர் கிழங்கை அவித்து, நெடுக்காகப் பிரித்த பின்னரோ அல்லது பிரிக்காமலோ சிறு சிறு வட்டத் துண்டங்களாக, உண்பதற்கு இலகுவான முறையில் வெட்டி எடுத்து, பின்னர் வெயிலில் காயவைப்பர்.

சில பனைகளுக்கு உரிமையாளர்களாக இருப்பவர்கள் தங்கள் வீட்டுத்தேவைகளுக்கு மட்டும் புழுக்கொடியலைத் தயாரித்து வைத்துக்கொள்வர். பெருமளவில் கிழங்குகளைப் பெறக்கூடியவர்கள் புழுக்கொடியல்களைத் தயாரித்து சந்தைகளில் விற்பர்.

பயன்கள்
-------

புழுக்கொடியலை மேலும் சமைக்காமலே உண்ண முடியும். இவற்றைச் சிறு துண்டுகளாக வெட்டியும், அவ்வாறு வெட்டப்பட்ட துண்டுகளை சர்க்கரைப் பாணியில் (சீனிப் பாணி) தோய்த்தும் உண்ண முடியும்.ஆனால் புழுக்கொடியல் சற்றுக் கடினமாக இருக்கும் கடித்துச் சாப்பிடுவதற்கு நல்ல உறுதியான பற்கள் வேண்டும். இதனால் புழுக்கொடியலை இடித்து மாவாக்கி அத்துடன் தேங்காய்ப்பூ, சர்க்கரை போன்றவற்றையும் கலந்து குழைத்து உண்பதுண்டு. இதை வயதானவர்களும், சிறு குழந்தைகளும் இலகுவாக உண்ணலாம்.

இவற்றையும் பார்க்கவும்
----------------------

* பனையிலிருந்து பெறப்படும் பயன்கள்
* பனை
புழுங்கல் அரிசி
நைஜீரியாவில் புழுங்கல் அரிசி தயார் செய்யும் பென்
Prepared parboiled rice
**புழுங்கல் அரிசி** (என்று அழைக்கப்படும் **வேகவைக்கப்பட்ட அரிசி**) என்பது ஓரளவு வேகவைத்த  நெல்லிடமிருந்து  உமியானது தனியாகப் பிரிக்கப்பட்டு தயாரிக்கப்படும் அரிசி ஆகும்.  நெல் அவித்தலில் மூன்று அடிப்படை படிகள் உள்ளன, அவை ஊறவைத்தல், வேகவைத்தல் மற்றும் உலர்த்துதல் ஆகும். இந்த வழிமுறைகள் மூலம்  அரிசியை கைகளினால் எளிதாக குத்திப் பிரிக்கமுடியும் ஆனால் எந்திரங்களால் எளிதாக பிரிக்க இயலாது. உலகில் உற்பத்தியாகும் சுமார் 50% நெல்  வேகவைக்கப்படுகிறது.  இந்த செயல்முறை உலகம் முழுவதும் பல நாடுகளில் நடைமுறையில் உள்ளன,  அவை இந்தியா, பங்களாதேஷ், பாகிஸ்தான், மியான்மர், மலேசியா, நேபாளம், இலங்கை, தாய்லாந்து, தென் ஆப்ரிக்கா, இத்தாலி, ஸ்பெயின், நைஜீரியா, தாய்லாந்து, சுவிட்சர்லாந்து, அமெரிக்கா மற்றும் பிரான்ஸ்.

சான்றுகள்
---------

1. ↑  Miah, M. Haque, A. Douglass, M. & Clarke, B. (2002). Parboiling of rice. Part II: Effect of hot soaking time on the degree of starch gelatinization. International Journal of Food Science & Technology, 37(5), 539-545. எஆசு:10.1046/j.1365-2621.2002.00611.x
2. ↑  Pillaiyar, P. (1981). Household parboiling of parboiled rice. Kishan World, 8, 20–21.
பிரேசில் நாட்டில் சோதனைக்காக வளர்க்கப்படும் இந்திய கிர் பசுக்கள்
**கிர் மாடு** (*Gir cow*) என்பது இந்தியாவின், நாட்டு மாட்டு வகைகளுள் ஒன்று. இவை உருவில் பெரியவையாகவும், பார்ப்பதற்கும் எழிலார்ந்தவையாகவும் உள்ளவை.

பூர்விகம்
---------

இந்த இனம் குஜராத் மாநிலத்திலுள்ள கத்தியவார் எனும் இடத்திற்கு அருகேயுள்ள கிர் காடுகளில் தோன்றியது. இவ்வகை மாடுகள் பெருமளவில் அழிந்துவிட்டதால் குஜராத் மாநில அரசு பிரேசில் நாட்டிடமிருந்து இந்த மாடுகளின் 10,000 உயிரணு குப்பிகளை வாங்கி இனப்பருக்கம் செய்ய 50 லட்சம் ரூபாய் நிதி ஒதுக்கியுள்ளது. இந்தியாவை பூர்வீகமாக கொண்ட இந்த மாடுகளை இந்திய சுதந்திரத்திற்கு முன்னர் பாவ்நகர் மகாராஜா பிரேசில் நாட்டிற்கு நல்லெண்ண அடிப்படையில் பரிசாக வழங்கிய *கிர்* மாடுகளின் வாரிசுகள் அங்கே அதிகமாக வாழுகிறது.

தோற்றமைப்பு
-----------

* இதன் தோல் செவ்வலை நிறத்தில் மிருதுவாக இருக்கும்.
* சில வகை கிர் பசுக்களுக்கு வெள்ளை புள்ளிகள் இருக்கும்.
* இதன் தலை பெரியதாகவும், நெற்றி விரிவடைந்ததாகவும், கண்கள் அரை தூக்கத்தில் இருப்பது போல் தோற்றம் அளிக்கும்.
* காதுகள் நீண்டு சுருண்டு இருக்கும்.
* எடை : 310-335. கிலோ.

இதர குறிப்புகள்
---------------

* முதல் ஈத்துக்கு தயாராகும் நாட்கள் - 1550.
* ஈத்து இடைவெளி - 520 நாட்கள்.
* நாளொன்றுக்கு பால் கறக்கும் திறன் : 10-18 லிட்டர்.
* நன்மை செய்யக்கூடிய கொழுப்புச்சத்து-4.4%

மேற்கோள்கள்
-----------

1. ↑  மாடுகளின் அழிவு சொல்வது என்ன?﻿ இந்து தமிழ் 20 பிப்ரவரி 2016
மாடுகளை பாதுகாக்கவும்

* Gir cattle பரணிடப்பட்டது 2006-05-11 at the வந்தவழி இயந்திரம்
கிரைக்கோ (நீக்கல் வினை கிரைக்கோ (நீக்கல் வினை
**கிரைக்கோ நீக்க வினை** (*Grieco elimination*) என்பது ஓர் அலிபாட்டிக் முதனிலை ஆல்ககால் செலீனைடு உதவியால் நீக்க வினைக்கு உட்பட்டு விளிம்புநிலை ஆல்க்கீனாக மாறும் வினையைக் குறிக்கிறது. பால் கிரைக்கோ கண்டறிந்த காரணத்தால் வினைக்கு இப்பெயர் இடப்பட்டது.

ஆல்ககால் முதலில் எலக்ட்ரான் குறைந்த செலீனியத்தின் மீது உட்கருகவர் பதிலீட்டு வினையின் வழியாக ஆர்த்தோ-நைட்ரோபீனைல்செலீனோசயனேட்டு மற்றும் டிரைபியூட்டைல் பாசுப்பீனுடன் வினைபுரிந்து ஒரு செலீனைடு சேர்மமாக உருவாகிறது. இரண்டாவது படிநிலையில் செலீனைடு ஐதரசன் பெராக்சைடால் ஆக்சிசனேற்றப்பட்டு செலீனாக்சைடைக் கொடுக்கிறது. இக்கட்டமைப்பு சிதைவடைந்து ஒற்றை மூலக்கூற்று வினை வழிமுறையால் ( Ei நீக்க வினை வழிமுறை) ஆல்க்கீனாக மாறுகிறது. கோப் நீக்க வினையில் நிகழ்வது போல செலீனால் இவ்வினையில் நீக்கப்படுகிறது. தேனிசுசெப்சிகை டேக்சால் ஒட்டுமொத்த தொகுப்பு வினையில் கார்பன் வளையத்தை தொகுக்கும் வினையில் இவ்வினை பங்கேற்கிறது.

மேற்கோள்கள்
-----------

* **^**  *Organoselenium chemistry. A facile one-step synthesis of alkyl aryl selenides from alcohols* Paul A. Grieco, Sydney Gilman, Mugio Nishizawa; J. Org. Chem.; **1976**; 41(8); 1485-1486. எஆசு:10.1021/jo00870a052
* **^**  *Olefin synthesis. Rate enhancement of the elimination of alkyl aryl selenoxides by electron-withdrawing substituents* K. Barry Sharpless and Michael W. Young J. Org. Chem.; **1975**; ; 947 - 949. எஆசு:10.1021/jo00895a030
**சௌவீரதேசம்**  சிந்துதேசத்திற்கு தெற்கிலும்,மாளவதேசத்திற்கு வடமேற்கிலும், மண்ணும், மணலும் கலந்து பரவி இருந்த தேசம்.

இருப்பிடம்
----------

இந்த தேசம் சிந்துநதியை எல்லையாக வைத்துக்கொண்டு தென்மேற்கில் பாரியாத்ரம் என்னும் மலையின் அடிவாரம் வரையிலும், தென்கிழக்கில் இருக்கும் திரிகூட மலையின் வடமேற்கு பாகம் முழுமைக்கும் மூன்று திசைகளிலும் உயர்ந்தும், மேற்கு பாகத்தில் மட்டும் தாழ்ந்தும் ஒரு பெரிய பூமியாய் இருக்கும்.

மலை, காடு, விலங்குகள்
---------------------

இந்த தேசத்திற்கு தென் மேற்கு மூலையில் பாரியாத்ரமலை, தென் கிழக்கில் திரிகூடமலையும் உள்ளது. இந்த தேசத்தின் வடகிழக்கில் விதர்ப்பதேசத்தின் அருகில் தேவகிரி என்ற மலையும் உண்டு.

நதிகள்
------

இந்த சௌவீரதேசத்திற்கு தேவகிரி மலையில் உற்பத்தியாகி இத்தேசத்தை குறுக்காக தாண்டி , இந்த தேசத்தை செழிக்க வைத்து மேற்கு எல்லையில் ஓடும் சிந்து நதியுடன் இணைகிறது.

விளைபொருள்
----------

இந்த தேசத்தில் பட்டு, கரும்பு, பருத்தி, திராட்சை, முதலியன அதிகமாய் விளைந்தும், இந்த தேசத்தவர்கள் மகாராட்டிரம், ஆந்திரம், யவனம், வங்கம், கோசலம், குரு, சூரசேனம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 173 -
**மேலாட்சி அரசு முறை** (*Dominion*) என்பது பிரித்தானியப் பேரரசில் பெயரளவில் மட்டும் பிரித்தானிய முடியின் கீழ் ஆனால் நடைமுறையளவில் முழுத் தன்னாட்சி பெற்றிருந்த அரசுகளின் நிலையைக் குறிக்கிறது. இவை பிரித்தானியப் பேரரசு மற்றும் பொதுநலவாயத்தின் பகுதியாகவே கருதப்பட்டன. 19ம் நூற்றாண்டின் இறுதியில் பிரித்தானிய அரசு தனது ஆட்சிப்பகுதிகளுக்கு இந்த அந்தஸ்தை அளிக்கும் வழக்கத்தை முதலில் அறிமுகப்படுத்தியது. கனடா, ஆஸ்திரேலியா, தென்னாப்பிரிக்க ஒன்றியம், ஐரிய விடுதலை அரசு போன்ற நாடுகள் ஒரு காலகட்டத்தில் மேலாட்சி அங்கீகாரம் பெற்றிருந்தன. 1948 க்குப் பின் "மேலாட்சி முறை" என்பதன் பொருள் மாறுபடத்தொடங்கியது. ஐக்கிய இராச்சியத்தின் நாட்டுத் தலைவர், பிற நாடுகளின் நாட்டுத் தலைவராக இருந்தால், அந்நாடுகள் மேலாட்சிகளாகக் கருதப்பட்டன. பாகிஸ்தான், இலங்கை, கென்யா, ஜமைக்கா, ஆஸ்திரேலியா, நியூசிலாந்து, கனடா போன்றவை இந்த நிலையில் இருந்தன.

இரண்டாம் உலகப் போருக்குப் பின் பிரித்தானிய பேரரசிலிருந்து விடுதலை பெற்ற பல முன்னாள் குடியேற நாடுகளின் அரசமைப்புச் சட்டங்களில் அவை "மேலாட்சி"களாகவே அறிவிக்கப்பட்டிருந்தன. விடுதலையடைந்து சில ஆண்டுகளுக்குப் பின் இவை, தங்களை குடியரசுகளாக மாற்றிக்கொண்டு "மேலாட்சி" முறையினைக் கைவிட்டன. 1947, ஆகத்து 15 அன்று விடுதலை பெற்ற இந்தியா ஜனவரி 26, 1950 அன்று குடியரசானது. இந்த இடைப்பட்ட காலத்தில் அது இந்திய மேலாட்சி அரசு (*Dominion of India*) அல்லது "இந்திய ஒன்றியம்" என்றே அறியப்பட்டது. இலங்கை 1972, மே 22 இல் குடியரசானது.

முன்னாள் மேலாட்சி அரசுகள்
-------------------------

* இலங்கை மேலாட்சி
* இந்திய மேலாட்சி அரசு
ஒரு ஐ-போனில் ஆப்பிள் வலையொளிச் செயலி மூலம் *சீரியல்* வலையொலி நிகழ்ச்சி இயக்கப்படுகிறது.
**வலையொலி** அல்லது **வலையொலிபரப்பு** (*podcast*) என்பது இணையத்தில் எண்ணிம வடிவத்தில் பதிவிறக்கம் செய்யக்கூடிய ஒலிப்பதிவு நிகழ்ச்சியாகும். பாரம்பரிய வானொலிகள் போல அலைக்கம்பங்கள் ஊடாக இவை ஒலிபரப்பப்படுவதில்லை. வலையொலிப் பதிவுகள் சேமிக்கப்பட்டு பயனர்கள் விருப்பப்படும் நேரத்தில் கேட்கப்படக் கூடியவை. இன்று பாரம்பரிய வானொலி நிகழ்ச்சிகளும் வலையொலிகளாகக் கிடைக்கின்றன. வலையொலிகள் முதன்மையாக ஒலி ஊடகம் ஆகும், ஆனாலும், சில நிகழ்ச்சிகள் துணை காணொளிக் கூறுகளையும் வழங்குகின்றன.

மேற்கோள்கள்
-----------

1. ↑   "Podcast". (Online).
2. ↑  "Definition of PODCAST".
3. ↑  "Podcast Definition & Meaning | Britannica Dictionary". *britannica.com*.
4. ↑  "Video Podcast: How to Start a Podcast with Video in 5 Steps". *riverside.fm*. 2023-02-21 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் வலையொலி தொடர்பாக ஊடகக் கோப்புகள் உள்ளன.
* Podcasting Legal Guide: Rules for the Revolution, information by படைப்பாக்கப் பொதுமங்கள்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST

 |
| தேசிய | 
* ஜெர்மனி
* Israel
* United States
* Latvia
* யப்பான்

 |
உசாத்துணை கண்காணிப்பு செயற்கைக்கோள்கள் உளவு செயற்கைக்கோள்களைப் போன்ற பூகோளக் கண்காணிப்புக்கு குறிப்பாக வடிவமைக்கப்பட்ட செயற்கைகோள்கள் ஆகும், ஆனால் சுற்றுச்சூழல் கண்காணிப்பு, வளிமண்டலவியல், வரைபடத்தை உருவாக்குதல் போன்ற இராணுவ சார்பற்ற நோக்கங்களுக்கான நோக்கம்.

பெரும்பாலான புவி கண்காணிப்பு செயற்கைக்கோள்கள் ஒப்பீட்டளவில் குறைந்த உயரத்தில் செயல்படும் உபகரணங்களைக் கொண்டுள்ளன. 500-600 கி.மீ.க்கு கீழே உள்ள உயரங்களை பொதுவாக தவிர்த்திருக்கலாம், இருப்பினும், இது போன்ற குறைந்த உயரத்தில் உள்ள குறிப்பிடத்தக்க காற்று-இழுவை அடிக்கடி சுற்றுப்பாதை மறுபிரதி எடுக்கும் maneuvres தேவைப்படுகிறது. புவி கண்காணிப்பு செயற்கைக்கோள்கள் ERS-1, ERS-2 மற்றும் ஐரோப்பிய விண்வெளி அமைப்பின் Envisat, அதே போல் EUMETSAT இன் MetOp விண்கலம் அனைத்தும் 800 கிமீ உயரத்தில் இயங்குகின்றன. ஐரோப்பிய விண்வெளி ஏஜென்சியின் Proba-1, Proba-2 மற்றும் SMOS விண்கலம் பூமியை சுமார் 700 கிமீ உயரத்தில் இருந்து பார்க்கின்றன. யு.ஏ. துபாய்சாட் -1 மற்றும் துபாய்சாட் -2 ஆகியவற்றின் புவி கண்காணிப்பு செயற்கைக்கோள்கள் குறைந்த புவி சுற்றுப்பாதையில் (லியோ) சுற்றுப்பாதையில் வைக்கப்பட்டு, பூமியின் பல்வேறு பகுதிகளின் செயற்கைக்கோள் படங்கள் வழங்கும். [1] [2]

குறைந்த சுற்றுப்பாதையுடன் (கிட்டத்தட்ட) உலகளாவிய பாதுகாப்பு பெற இது ஒரு துருவ கோளப்பாதை அல்லது கிட்டத்தட்ட அவ்வளவுதான். ஒரு குறைந்த கோளப்பாதை சுமார் 100 நிமிடங்கள் ஒரு சுற்றுப்பாதை காலப்பகுதியைக் கொண்டிருக்கும், மேலும் பூமி அதன் துருவ அச்சுக்கு சுற்றிலும் சுமார் 25 டிகிரி செல்சியஸ் சுழற்சிகளுடன் சுழலும், இதன் விளைவாக நில அதிர்ச்சி மேற்கில் இந்த 25 டிகிரிடன் மேற்கு நோக்கி நகரும். பெரும்பாலானவை சூரிய ஒளியின் சுற்றுப்பாதையில் உள்ளன.

36000 கி.மீ. உயரத்தை பொருத்துவதற்கான விண்கலங்களை ஏந்திச் செல்வது சில நேரங்களில் ஒரு புவி சுற்றுவட்டப் பாதையைப் பயன்படுத்துகிறது. அத்தகைய சுற்றுப்பாதை பூமியின் 1/3 க்கும் அதிகமான இடைவெளியைக் குறைக்க அனுமதிக்கிறது. 120 டிகிரியுடன் பிரிக்கப்பட்ட நீள்வட்டங்களில் மூன்று புவிவெப்ப ஆற்றல் விண்கற்கள் முழு துருவப் பகுதிகளைத் தவிர முழு பூமியையும் மூடிவிட முடியும். இந்த வகை சுற்றுப்பாதை முக்கியமாக வளிமண்டல செயற்கைக்கோள்களுக்கு பயன்படுத்தப்படுகிறது.
**சியோபன் ஞானகுலேந்திரன்** (Siobhan Gnanakulendiran) சர்வதேச விண்வெளி ஓடத்திற்குச் செல்ல உள்ள முதல் தமிழ் பெண் ஆவார். இந்த மாணவி நுண்ணியல் உயிர்களைப் பற்றி கற்றவர் ஆவார். இலண்டனில் விண்வெளி தொடர்பாக செயற்கைக் கோளை விண்வெளிக்கு ஏவுவது, விண்வெளியில் இருந்து நில அளவை செய்வது போன்ற பல துறைகளில் 30,000 க்கும் அதிகமான மாணவர்கள் பயின்று வருகிறார்கள். பிரிட்டன் விண்வெளி ஆராய்ச்சி மையம் இவர்களில் அதீத திறமை மிக்கவர்களை அடையாளம் கண்டு விண்வெளிக்கு அனுப்ப முடிவு செய்தது. இதற்கான சோதனைகளில் சிறப்பாக செயல்பட்டு சியோபன் ஞானகுலேந்திரன் தேர்வடைந்துள்ளார். இவருடன் பிரித்தானியாவைச் சார்ந்த டியானாவும் சர்வதேச விண்வெளி ஓடத்திற்கு அனுப்புவதற்காகத் தேர்ந்தெடுக்கப்பட்டுள்ளார். இந்த இருவரும் இணைந்து விண்வெளியில் நுண்ணுயிர் ஆய்வில் ஈடுபட உள்ளதாகத் தெரிவிக்கப்பட்டது.

மேற்கோள்கள்
-----------

1. ↑  "விண்வெளிக்கு செல்லும் முதல் தமிழ்ப் பெண்". தினமலர். 31 சனவரி 2019. 31 சனவரி 2019 அன்று பார்க்கப்பட்டது.
2. ↑  "முதன்முறையாக விண்வெளிக்கு செல்லும் ஈழத்து தமிழ் பெண்". லங்காசிறி செய்திகள். 1 பெப்ரவரி 2019. 2 பெப்ரவரி 2019 அன்று பார்க்கப்பட்டது.
[*தொடர்பிழந்த இணைப்பு*]
**புவன் ஷோம்** என்பது 1969 ஆம் ஆண்டு வெளியான இந்திய இந்தி நாடகத் திரைப்படம் ஆகும். மிருணாள் சென் இயக்கிய இப்படத்தில் உத்பால் தத் (புவன் ஷோம்) மற்றும் சுஹாசினி முலே (கௌரி, கிராமத்து பெண்) ஆகியோர் முதன்மை பாத்திரங்களில் நடித்தனர். சென் இப்படத்திற்கான கதையாக *பாலை சந்த் முகோபாத்யாவின்* பாணபூலின் என்ற வங்க சிறுகதையை அடிப்படையாகக் கொண்டு உருவாக்கினார். இப்படமானது நவீன இந்திய திரைப்படங்களின் ஒரு அடையாளமாக கருதப்படுகிறது. 

இது சுஹாசினி முலேவின் அறிமுகப் படம். இப்படத்தில் அமிதாப் பச்சன் பின்னணி குரல் கொடுத்தார்.

கதை
---

புவன் ஷோம் மனைவியை இழந்த நடுத்தர வயதுள்ள அர்ப்பணிப்புள்ள அரசு ஊழியர் ஆவார். இவர் இந்திய ரயில்வேயில் பணிபுரியும் கண்டிப்பான ஒரு "உயர் அதிகாரி". ஒரு சில தொடருந்து பயணச்சீட்டு பரிசோதகர்கள் அவரை கண்டிப்பான, பழைமைவாத அதிகாரி ("அப்சர்") என்று விவாதிக்கும் சூழலில் படத்தின் பின்னணி கட்டப்பட்டுள்ளது. அவரது வயது, 50 களின் பிற்பகுதியாக உள்ளது. இது அவரது உளவியலின் ஒரு முக்கிய பகுதியாக உள்ளது.

பணிச்சுமையில் இருந்து விடுபட வேட்டையாடும் யோசனையோடு புவன் ஷோம் குஜராத்திற்கு "வேட்டை விடுமுறை"க்கு செல்கிறார். அவர் ஒரு வேட்டையாடுவதில் தகுதியற்ற "வேட்டைக்காரனாக" சித்தரிக்கப்படுகிறார்.

இளம் கௌரியுடனான அவரது சந்திப்பு அதிர்ஷ்டவசமானது, ஏனென்றால் அவள்தான் அவரைக் கவனித்து, அவர் பறவைகளை "வேட்டையாட" உதவுகிறாள். அவரை வீட்டிற்கு அழைத்துச் சென்று கவனித்துக்கொள்கிறாள். அழுத்தங்கள் நிறைந்த புனின் வாழ்வில் கௌரியின் நுழைவும் அவளது அன்பும் அற்புதமான தருணங்களை அவருக்கு அளிக்கின்றன.

புவன் ஷோம் கௌரியால் பெரிதும் ஈர்க்கபடுகிறார் அவர் அந்த கிராமத்து சூழல் மெல்ல மெல்ல அவரை உருமாற்றுகின்றன. மேட்டிமைத் தனமும் அதிகாரத் திமிரும் கரைந்துபோய், முற்றிலும் புதிய மனிதராக கிராமத்திலிருந்து நகரத்துக்கு திரும்புகிறார். 

அவர் அலுவலகத்துக்கு திரும்பியதும், பணியழுத்தம் மிகுந்த வாழ்விலிருந்து தன்னால் வெளியேறி ஓடிவிடமுடியாது என்பதை உணர்கிறார். சிற்றூர் பெண்ணாக அழகிய கௌரியின் புன்னகை அவரது நினைவுகளில் வந்து போகிறது.

கருப்பொருட்கள்
--------------

புவன் ஷோம் இந்திய புதிய அலையின் முன்னோடியாக இருந்ததாகக் கூறப்படுகிறது. இந்திய தேசிய திரைப்பட மேம்பாட்டுக் கழகத்தின் நிதியுதவி பெற்ற துவக்கக் கால படங்களில் இதுவும் ஒன்றாகும். ஏகபோகம், தனிமை, நட்புறவு, இரக்கம் ஆகியவற்றை கருப்பொருள்களாக இந்த படம் கையாள்கிறது. இது இந்தியாவில் கிராமப்புற-நகர்ப்புற பிளவுகளையும் காட்டுகிறது.

விருதுகள்
---------

* சிறந்த திரைப்படத்திற்கான தேசிய திரைப்பட விருது
* சிறந்த இயக்குனருக்கான தேசிய திரைப்பட விருது - மிருணாள் சென்
* சிறந்த நடிகருக்கான தேசிய திரைப்பட விருது - உத்பால் தத்

குறிப்புகள்
-----------

 

1. ↑  Mrinal Sen ucla

வெளி இணைப்புகள்
---------------

* இணையதள திரைப்பட தரவுத்தளத்தில் *புவன் ஷோம்*
* ஆல்மூவியில் *புவன் ஷோம்*
**டர்பன் சாற்றுரையும் செயல் திட்டங்களும்** (*The Durban Declaration and Programme of Action*) என்பது, 2001 ஆம் ஆண்டில் தென்னாப்பிரிக்காவின் டர்பன் நகரில் நடைபெற்ற இனவாதத்துக்கு எதிரான உலக மாநாட்டில் ஏற்றுக்கொள்ளப்பட்ட ஒரு ஆவணம் ஆகும். இது, இனவாதம், இனப்பாகுபாடு, அந்நியர் வெறுப்பு, மற்றும் இவை போன்ற சகிப்புத்தன்மை இன்மை ஆகியவற்றுக்கெதிராகப் போராடுவதற்கான வழிமுறைகளை முன்வைக்கும் செயல் நோக்கம் கொண்டது. முழுதளாவிய நோக்கங்களைக் கொண்ட இந்த ஆவணம், பலவகையான விடயங்களைக் கவனத்துக்கு எடுத்ததுடன் பரவலாகப் பயன்தரக்கூடிய பரிந்துரைகளையும், செயல் திட்டங்களையும் முன்வைத்தது. இந்தச் சாற்றுரை, இனவாதம், இனப்பாகுபாடு என்பவற்றை ஒழிப்பதில் அனைத்துலக சமூகத்தின் உறுதிப்பாட்டை வெளிக்காட்டுகிறது. உலகின் பல நாடுகளிலும் காணப்படும் இப் பிரச்சினைகளைக் கையாளுவதை ஒரு அனைத்துலகப் பிரச்சினையாக அணுகும் இந்தச் சாற்றுரைக்குச் சட்டவலு எதுவும் இல்லை. எனினும், இனவாதம், இனப்பாகுபாடு என்பவற்றுக்கு எதிரான உலகளாவிய நடவடிக்கைகளுக்கு இது தார்மீக ஆதரவை வழங்குவதாக உள்ளது.

வெளியிணைப்புக்கள்
-----------------

டர்பன் சாற்றுரையும் செயல் திட்டங்களும். முழுமையான ஆவணம் (ஆங்கில மொழியில்)
**சௌராட்டிர வெள்ளம், 2021** என்பது செப்டம்பர் 2021-ல் கனமழையைத் தொடர்ந்து, இந்தியாவின் குசராத்து மாநிலத்தின் சௌராட்டிரா பகுதியில் கடுமையான வெள்ளம் ஏற்பட்டது. இதன் விளைவாகக் குறைந்தது ஆறு பேர் இறந்தனர்.

வெள்ளம்
-------

செப்டம்பர் 12, 2021-ல் முதல், ஜாம்நகர், ராஜ்கோட், ஜூனாகத் மற்றும் சௌராட்டிராவின் மாவட்டங்கள் குறுகிய காலத்தில் பெய்த கனமழையால் கடுமையாகப் பாதிக்கப்பட்டன. இதன் விளைவாக வெள்ளம் ஏற்பட்டது. பல சாலைகள் சேதமடைந்து பல கிராமங்களுக்கு இணைப்பு துண்டிக்கப்பட்டது. இந்த மாவட்டங்களில் தேசிய நெடுஞ்சாலை ஒன்றும் மற்றும் 18 மாநில நெடுஞ்சாலைகளும் வெள்ளப் பாதிப்பின் காரணமாகப் போக்குவரத்திற்கு மூடப்பட்டன.

நிவாரணம் மற்றும் மீட்பு
-----------------------

தேசிய பேரிடர் மீட்புப் படை, மாநில பேரிடர் மீட்புப் படை, இந்திய வான்படை மற்றும் இந்தியக் கடற்படை ஆகியவற்றின் பணியாளர்கள் நிவாரணம் மற்றும் மீட்புப் பணிகளில் ஈடுபடுத்தப்பட்டனர். தேசிய பேரிடர் மீட்புப் படையின் 15 குழுக்கள் ஜாம்நகர் மாவட்டத்திற்கு அனுப்பப்பட்டன. இந்தியக் கடற்படை உதவிக்காக ஆறு குழுக்களையும், ஐஎன்எஸ் வல்சுராவிலிருந்து குழுக்களையும் அனுப்பியது. 7000க்கும் மேற்பட்டோர் வெள்ளப்பகுதிகளிலிருந்து வெளியேற்றப்பட்டனர். மேலும் 200 பேர் மீட்கப்பட்டனர். செப்டம்பர் 2021-ல் ஏற்பட்ட வெள்ளம் தொடர்பான சம்பவங்களில் குறைந்தது ஆறு பேர் இறந்தனர்.

மேலும் பார்க்கவும்
------------------

* தெற்கு ஆசியாவில் ஏற்பட்ட வெள்ளங்கள் 2017

மேற்கோள்கள்
-----------

1. 1 2 3  Maniar Ghanghar, Gopi; Negi, Manjeet (2021-09-14). "Over 7,000 evacuated from flood-hit areas in Gujarat; NDRF, Navy carry out relief ops". *India Today*. 14 September 2021 அன்று மூலம் பரணிடப்பட்டது. 2021-09-19 அன்று பார்க்கப்பட்டது.
2. 1 2 3  Mehrotra, Vani (2021-09-14). "Gujarat: Heavy rains lash Rajkot, Jamnagar; over 200 rescued, 7,000 shifted to safer places". *www.indiatvnews.com* (ஆங்கிலம்). 2021-09-19 அன்று பார்க்கப்பட்டது.
3. ↑  Maniar Ghanghar, Gopi (2021-09-13). "NDRF rescues 31 stranded in Kalavad as floods ravage Gujarat's Jamnagar". *India Today*. 13 September 2021 அன்று மூலம் பரணிடப்பட்டது. 2021-09-19 அன்று பார்க்கப்பட்டது.
4. ↑  "Gujarat: Six dead in Saurashtra monsoon mayhem, nearly 5,000 shifted | Ahmedabad News - Times of India". *The Times of India* (ஆங்கிலம்). 2021-09-14. 14 September 2021 அன்று மூலம் பரணிடப்பட்டது. 2021-09-19 அன்று பார்க்கப்பட்டது.
**சௌராட்டிரா கல்லூரி, மதுரை** (Sourashtra College, Madurai) என்பது தமிழ்நாட்டின், மதுரை மாவட்டம், பசுமலையில் அமைந்துள்ள கல்லூரியைக் குறிக்கிறது. இது 1967-ஆம் ஆண்டில் நிறுவப்பட்டது. இந்தக் கல்லூரி மதுரை காமராசர் பல்கலைக்கழகத்துடன் இணைவுபெற்ற கல்லூரியாகச் செயல்படுகிறது. கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகின்றன.

துறைகள்
-------

### அறிவியல்

* இயற்பியல்
* வேதியியல்
* கணிதம்
* கணினி அறிவியல்
* கணிதம்
* கணினியியல்

### கலை மற்றும் வணிகவியல்

* தமிழ்
* ஆங்கிலம்
* பொருளாதாரம்
* வணிகவியல்

### முதுகலை மற்றும் ஆய்வுப் படிப்புகள்

1981 ஆம் ஆண்டு முதல் முதுகலை பட்டமேற்படிப்புகள் இங்கு துவங்கின. ஆண்கள் மட்டும் பயிலும் இக்கல்லூரியில் 1984-ஆம் ஆண்டு முதல் பெண்களும் சேர்த்துக் கொள்ளப்பட்டனர். 2005-ஆம் ஆண்டு முதல் வணிகவியல் மற்றும் ஆங்கிலப் பாடங்களில் ஆய்வியல் நிறைஞர் படிப்புகளும் மற்றும் வணிகவியல் பாடத்தில் முனைவர் பட்டப் படிப்பும் துவங்கியது. 2011-ஆம் ஆண்டு முதல் இக்கல்லூரிக்கு தன்னாட்சி அதிகாரம் மதுரை காமராசர் பல்கலைக் கழகத்தால் வழங்கப்பட்டது. 1993-ஆம் ஆண்டு முதல் சுயநிதி படிப்புகள் இக்கல்லூரி வளாகத்தில் தனியாக தொடங்கப்பட்டன.

மேற்கோள்கள்
-----------

1. ↑  "சௌராஷ்டிரா கல்லூரி விளையாட்டு விழா". தினமணி.. பார்த்த நாள்: 21 May 2023.
2. ↑  "Affiliated College of Madurai Kamaraj University". 2017-09-20 அன்று மூலம் பரணிடப்பட்டது. 2019-08-08 அன்று பார்க்கப்பட்டது.

புற இணைப்புகள்
--------------

* "Sourashtra College". *sourashtracollege.in*. 2017-09-20 அன்று மூலம் பரணிடப்பட்டது. 2017-09-20 அன்று பார்க்கப்பட்டது.
**கிர்கங்கா தேசிய பூங்கா** (*Khirganga National Park*) இந்தியாவின் இமாச்சல பிரதேசத்தில் உள்ள தேசிய பூங்கா ஆகும். இது 2010ஆம் ஆண்டு நிறுவப்பட்டது.

கிர்கங்கா தேசிய பூங்கா குலுவில் அமைந்துள்ளது. இந்திய நாட்டின் மிக அழகான தேசிய பூங்காக்களில் ஒன்றாக இது அறியப்படுகிறது. இந்த அற்புதமான நிலப்பரப்பில் பசுமையான மலைகள், அடர்த்தியான பச்சை புதர்கள், உயரமான மரங்கள் மற்றும் பழமையான ஓய்வு இல்லங்கள் அமைந்த இடமாக உள்ளது. இந்த தேசிய பூங்கா சுமார் 710 சதுர கிலோமீட்டர்கள் (270 sq mi) பரப்பளவில் அமைந்துள்ளது. 

சுற்றுலாப் பயணிகள் பூங்காவின் மையத்தில் அமைந்த பாதையை வழிச் சென்று இந்த இடத்திற்கே உரியtத் தாவர விலங்குகளைக் காணலாம். இங்கே, பல்வேறு வகையான பறவை இனங்களைக் காணலாம். இயற்கை ஆர்வலர்களுக்கும், வனச்சுற்றுலா செல்பவர்களுக்கும் புகலிடமாக இந்தத் தேசியப் பூங்கா உள்ளது. நகர வாழ்க்கையில் அல்லலுறும் மக்களுக்கு மன அமைதி தரும் இடமாக இந்தப் பூங்கா உள்ளது.

மேற்கோள்கள்
-----------

1. ↑  "List of National Parks in Himachal Pradesh – updated". *Abhinav Nature Conservation*. 2015-09-28 அன்று மூலம் பரணிடப்பட்டது. 2020-10-06 அன்று பார்க்கப்பட்டது.
2. ↑  Ashwani Sharma (9 December 2011). "Sanctuaries: Himachal gets a month to finalise draft". *The Indian Express*. .
**அர்ச்சனா பார்கவா** (*Archana Bhargava*) யுனைடெட் பாங்க் ஆஃப் இந்தியாவின் தலைமை நிர்வாக இயக்குனராக இருந்துள்ளார்.

அர்ச்சனா பார்கவா, 2011 ம் ஆண்டில் இந்திய பொதுத்துறை வங்கியான, கனரா வங்கியின் நிர்வாக இயக்குநராகவும், 2013ம் ஆண்டில் யுனைடெட் வங்கியின் தலைவர் மற்றும் தலைமை நிர்வாக இயக்குநராகவும் இருந்தார்.ஊழல் குற்றச்சாட்டில் சிக்கி விருப்ப ஓய்வு பெற்றுள்ள இவர், தற்போது மத்திய அரசின் புலனாய்வு நிறுவனத்தினால் விசாரிக்கப்பட்டு வருகிறார். அவருக்கு எதிரான வழக்குகள் இன்னமும் நீதிமன்றத்தில் உள்ளது..

வரலாறு
------

டெல்லி பல்கலைக்கழகத்தில் உள்ள பெண்களுக்கான கல்லூரியாக மிராண்டா ஹவுஸில், உயிர்வேதியியல் படிப்பில் தங்கப் பதக்கம் வென்ற முதுகலைப் பட்டதாரியான பார்கவா, பஞ்சாப் நேஷனல் வங்கியில் மேலாண்மைப் பயிற்சியாளராக 1977 இல் சேர்ந்து, தனது வங்கிப்பணியைத் தொடங்கியுள்ளார். அங்கேயே, பெரிய நிறுவனக் கடன், முன்னுரிமை துறை, திட்டமிடல் மற்றும் மேம்பாடு மற்றும் நிதி உள்ளடக்கம் போன்ற பல்வேறு துறைகளின் முக்கியப் பொறுப்புகளில் பணியாற்றியுள்ளார்.

ஏப்ரல் 2011 ம் ஆண்டில், கனரா வங்கியின் நிர்வாக இயக்குநரான பார்கவா, அவ்வங்கியின் சர்வதேச வங்கியியல், பெரிய நிறுவனக் கடன், முன்னுரிமைத் துறை, இடர் மேலாண்மை, ஆய்வு மற்றும் தணிக்கை, பொது நிர்வாகம் மற்றும் நிதி மேலாண்மை போன்ற பல்வேறு துறைகளுக்கும் வெவ்வேறு காலகட்டங்களில் தலைமை தாங்கியுள்ளார். மேலும் கனரா வங்கியின் ஒன்பது துணை நிறுவனங்களையும் அவர் மேற்பார்வையிட்டு வந்துள்ளார்.

யுனைடெட் பேங்க் ஆப் இந்தியாவில் அவர் பொறுப்பேற்ற முதல் காலாண்டில், வங்கியின் நிகர லாபம் முந்தைய ஆண்டை விட 74 சதவீதம் குறைந்தது மேலும் அடுத்த இரண்டு காலாண்டுகளில், இவரது தலைமையில் அந்த வங்கி முறையே ரூ.489.5 கோடி மற்றும் ரூ.1,238 கோடி நிகர இழப்பைச் சந்தித்தது. அதனடிப்படையில் விசாரணை தொடங்கப்பட்டு பதவியில் இருந்து விருப்ப ஓய்வு பெற்றுள்ளார்.

மேற்கோள்கள்
-----------

1. ↑  "United Bank of India CMD Archana Bhargava resigned". .
2. ↑  "CBI registers corruption case against Archana Bhargava, former CMD of UBI", *தி எகனாமிக் டைம்ஸ்*, 15 September 2016
3. ↑  *அர்ச்சனா பார்கவா: யுனைடெட் பாங்க் ஆஃப் இந்தியாவின் மேனேஜ்மென்ட் டிரெய்னி முதல் தலைவர் & எம்டி வரை பயணம்*
பாக்கித்தானின் முதன்மையான இனக்குழுக்கள் (1980). வெளிர்சிவப்பு வண்ணத்தில் பலூச்சிய இனத்தினர் வாழ்விடங்கள் காட்டப்பட்டுள்ளது.
**பலோச்சிசுத்தான்** (*Balochistan*) அல்லது **பலுச்சிசுத்தான்** (*Baluchistan*) (வார்ப்புரு:Lang-bal, பொருள்: *பலூச்சிய மக்களின் நாடு*) தெற்கு-தென்மேற்கு ஆசியாவில் ஈரானியப் பீடபூமியில் அரபிக் கடலின் வடமேற்கே அமைந்துள்ள வறண்ட பாலைவன, மலைப்பாங்கான நிலப்பகுதியாகும். இது பலூச்சிய மக்கள் வாழும் இயல்பிடமாகும். 

இது தென்மேற்கு பாக்கித்தான், தென்கிழக்கு ஈரான் மற்றும் ஆப்கானித்தானின் தென்மேற்கு பகுதியில் சிறு பகுதியும் அடங்கியது. பலுச்சிசுத்தானின் தெற்கு பகுதி மேக்ரான் எனப்படுகின்றது.

இப்பகுதியில் மிகுந்த மக்களால் பேசப்படும் இரண்டாவது மொழியாக பஷ்தூன் மக்களின் பஷ்தூ மொழி உள்ளது. பிராகுயி மக்கள் பிராகுயி மொழி பேசுகின்றனர். பஞ்சாபியும் சிந்தியும் பாக்கித்தானிய பலுச்சிசுத்தானில் முதன்மை மொழியாகவும் இந்திகி மொழி ஆப்கானித்தானில் முதன்மை மொழியாகவும் விளங்குகின்றது. பாக்கித்தானில் உருது இரண்டாம் மொழியாக உள்ளது. ஈரானிலும் ஆப்கானித்தானிலும் பாரசீக மொழி இரண்டாவது மொழியாக உள்ளது.

மேற்கோள்கள்
-----------

1. ↑  Other variations of the spelling, especially on French maps, include: *Beloutchistan*, *Baloutchistan*.
**விட்டலி நாபாதோ** (**Vitaly Napadow)** உக்ரைனிய நாட்டைச் சேர்ந்த அமெரிக்க நரம்பியல் விஞ்ஞானி மற்றும் குத்தூசி மருத்துவ நிபுணராவார். தற்போது ஆர்வர்டு மருத்துவப் பள்ளி மற்றும் மார்டினோசு உயிரி மருத்துவ உருவரைவு மையத்தில் முழுநேரப் பேராசிரியராகப் பணிபுரிகிறார். மேலும், ஒருங்கிணைந்த வலி நரம்பு உருவரைவு மையத்தின் இயக்குநராகவும், குத்தூசி மருத்துவ ஆராய்ச்சி சங்கத்தின் இணைத் தலைவராகவும் உள்ளார்.  குத்தூசி மருத்துவம் மற்றும் மூளையில் அதன் விளைவுகள் குறித்து ஆராய்ச்சி செய்வதில் இவர் பெயர் பெற்றவர்.   மூளை செயல்படுத்துவதில் குமட்டலின்  மற்றும் தன்னிச்சையான பைப்ரோமையால்சியா தசை வலியின் தீவிரத்தோடு தொடர்புடைய நிலைக்கும் மூளை ஓய்வுவெடுக்கும் நிலைக்கும் இடையில் உள்ள வேறுபாடுகள் குறித்தும் இவர் ஆய்வு செய்துள்ளார்.

வாழ்க்கைக் குறிப்பு
-------------------

நாபாதோ 2002 ஆம் ஆண்டில் நியூ இங்கிலாந்து அக்குபஞ்சர் பள்ளியில் குத்தூசி மருத்துவத்தில் முதுகலைப் பட்டம் பெற்றார். 2001 ஆம் ஆண்டில் ஆர்வர்டு-எம்ஐடி சுகாதார அறிவியல் மற்றும் தொழில்நுட்ப திட்டத்திலிருந்து முனைவர் பட்டத்தைப் பெற்றார். 2004 ஆம் ஆன்டில் ஆர்வர்டு மருத்துவப் பள்ளியின் ஆசிரியராக கதிரியக்கவியல் பயிற்றுவிப்பாளராக சேர்ந்தார். அங்கு அவர் 2010 ஆம் ஆண்டில் மயக்கவியல் உதவி பேராசிரியராகவும், 2014 ஆம் ஆண்டில் கதிரியக்கவியல் இணை பேராசிரியராகவும்,  2021 ஆம் ஆண்டு ஒரு முழு பேராசிரியராகவும் உயர்ந்தார்.

மேற்கோள்கள்
-----------

1. ↑  "Vitaly Napadow, PhD LicAc". *scholar.harvard.edu* (ஆங்கிலம்). 2017-08-27 அன்று பார்க்கப்பட்டது.
2. ↑  Bakalar, Nicholas (2017-03-02). "Acupuncture Can Ease Wrist Pain of Carpal Tunnel Syndrome". *The New York Times* (ஆங்கிலம்). 2017-08-27 அன்று பார்க்கப்பட்டது.
3. ↑  Alderman, Lesley (2010-05-08). "A Chinese Art, In the Context Of the West". *The New York Times* (ஆங்கிலம்). 2017-08-27 அன்று பார்க்கப்பட்டது.
4. ↑  Powell, Kendall (2013-11-18). "Researchers look for effective treatments for a common problem: Nausea". *Washington Post*. 2017-08-27 அன்று பார்க்கப்பட்டது.
5. ↑  "Resting brain linked to fibromyalgia pain". *UPI* (ஆங்கிலம்). 2010-07-31. 2017-08-27 அன்று பார்க்கப்பட்டது.
6. ↑  "Vitaly Napadow CV" (PDF).

புற இணைப்புகள்
--------------

* ஆசிரிய பக்கம்
* Vitaly Napadow
**டேவிட் எசு. செரிதன்** (*David S. Sheridan*) ஒரு முறை பயன்படுத்திக் கழிக்கும் நெகிழி பெருமூச்சுக்குழல் செருகுக் குழாயை கண்டுபிடித்தவராவார். 1908 ஆம் ஆண்டு சூலை மாதம் 10 ஆம் நாள் அமெரிக்காவின் புரூக்ளின் நகரில் இவர் பிறந்தார். 

உருசியாவிலிருந்து அமெரிக்காவில் குடியேறிய அடோல்ஃப் மற்றும் அன்னா சாகோலோஃப் ஆகியோரின் ஆறு மகன்களில் டேவிட் இரண்டாவதாகப் பிறந்தார். 1939 ஆம் ஆண்டு இவர் தனது பெயரை சாகோலோஃப் என்பதிலிருந்து செரிதனாக மாற்றினார். 8 ஆம் வகுப்பு வரை மட்டுமே இவர் பள்ளியில் படித்தார். தனது தந்தை மற்றும் சகோதரர்களுடன் சேர்ந்து கடினமான மரத் தொழிலில் வேலைக்குச் சென்றார்.

டேவிட் செரிதன் நவீனமான ஒருமுறை மட்டும் பயன்படுத்திக் கழிக்கும் நெகிழி பெருமூச்சுக்குழல் செருகுக் குழாயை கண்டுபிடித்தார். மூச்சு பெருங்குழலுள் செருகப்படும் இக்குழாய்கள் இப்போது வழக்கமாக அறுவைச் சிகிச்சைகளில் பயன்படுத்தப்படுகின்றன செரிதனின் இக்கண்டுபிடிப்பு ஆயிரக்கணக்கான உயிர்களைக் காப்பாற்ற பயன்படுகிறது.

செரிதன் ஐம்பதிற்கும் மேற்பட்ட மருத்துவ கருவி காப்புரிமைகளை வைத்திருந்தார். 1940 ஆம் ஆண்டுகளில் நவீன ஒருமுறை பயன்படுத்தி நீக்கும் வடிகுழாயைக் கண்டுபிடித்த பெருமைக்குரியவராகக் கருதப்படுகிறார். வாழ்நாளில் செரிதன் நான்கு வடிகுழாய் நிறுவனங்களைத் தொடங்கி விற்றார் 

செரிதன் 2004 ஆம் ஆண்டு ஏப்ரல் மாதம் 29 ஆம் நாள் தனது 95 ஆவது வயதில் நியூயார்க்கில் காலமானார்.

மேற்கோள்கள்
-----------

1. 1 2 3  "Cath Lab Digest". June 2004. 20 February 2009 அன்று பார்க்கப்பட்டது.
2. ↑  The Associated Press (2004-05-01). "David Sheridan, inventor of modern catheter, at 95". *The Boston Globe*. .

புத்தகங்கள்
-----------

* W. C. Heinz (1988). *Inventor: The Dave Sheridan Story*. Albany, NY: The Albany Medical Center.
விட்டம்
ஒரு வட்டத்தின் **விட்டம்** (diameter) என்பது வட்டத்தின் மேல், எதிரெதிரே உள்ள எந்த இரு புள்ளிகளையும் வட்டத்தின் மையப் புள்ளி வழியாக இணைக்கும் கோட்டுத்துண்டு ஆகும். விட்டம் என்பதை வட்டத்தின் மிக நீளமான நாண் எனவும் வரைவிலக்கணம் கூறலாம். ஒரு கோளத்தின் விட்டத்துக்கும் இதே வரைவிலக்கணம் பொருந்தும். விட்டம் என்ற சொல் மேலே வரையறுக்கப்பட்ட நேர்கோட்டின் நீளத்தையும் குறிக்கும். ஒரு வட்டத்தின் அனைத்து விட்டங்களும் ஒரே அளவுடையதாக இருக்கும். விட்டத்தின் அளவு வட்டத்தின் ஆரத்தின் இரு மடங்கு அளவாக இருக்கும்.

{\displaystyle d=2r\quad \Rightarrow \quad r={\frac {d}{2}}.}
மேற்காட்டிய சமன்பாடுகளில் "**d**" விட்டத்தையும், "**r**" ஆரத்தையும் குறிக்கும்.

குவி வடிவங்களின் விட்டமானது அவ்வடிவங்களின் எல்லைக் கோட்டில் எதிரெதிராக அமைந்த இரு புள்ளிகளுக்குத் தொடலியாக உள்ள இணைகோடுகளிடையே அமையக்கூடிய அதிகூடிய தூரம் ஆகும். இவ்வாறு அமையக்கூடிய மிகக் குறைந்த தூரம் அவ்வடிவத்தின் அகலம் ஆகும். இவ்விரண்டையும் ’சுழல் காலிப்பர்ஸ்’ கொண்டு அளக்க முடியும் மாறா அகலங்கொண்ட வளைவரைகளின் அகலமும் விட்டமும் சமமாக இருக்கும்.

பொதுமைப்படுத்தல்
----------------

மேலே தரப்பட்ட விட்டத்தின் வரையறைகள் வட்டம், கோளம் மற்றும் குவி வடிவங்களுக்கு மட்டுமே பொருந்தும். எனினும் அதிகனசதுரம் அல்லது பரவலாக அமைந்த புள்ளிகளின் கணம் போன்ற *n*-பரிமாண குவி மற்றும் குவிவற்ற வடிவங்களுக்கான விட்டத்தின் வரையறையின் சிறப்பு வகையாக அவ்வரையறைகளைக் கருதலாம்.

ஒரு மெட்ரிக் வெளியின் (metric space) உட்கணத்தின் விட்டம் என்பது அந்த உட்கணத்திலுள்ள எந்த இரு புள்ளிகளுக்கும் இடையேயுள்ள தூரங்களின் மேன்மம் (supremum) ஆகும். 

உட்கணம் *A* இன் விட்டம்: 

sup{ d(*x*, *y*) | *x*, *y* ∈ *A* } .
தொலைவுச் சார்பு d இன் இணையாட்களம் **R** (அனைத்து மெய்யெண்களின் கணம்) எனக் கொண்டால் வெற்றுக் கணத்தின் (*A* = ∅) விட்டம் −∞ ஆகும். சில நூலாசிரியர்கள் வெற்றுக் கணத்தினை சிறப்பு வகையாக எடுத்துக்கொண்டு அதன் விட்டத்தைப் பூச்சியம் எனக் கொள்கின்றனர், இதில் தொலைவுச் சார்பின் இணையாட்களம் எதிரிலா மெய்யெண் கணமாக அமையும்.

*n*-பரிமாண யூக்ளிடிய தளத்தில் எந்தவொரு திடப்பொருள் அல்லது புள்ளிகளின் கணத்தின் விட்டமானது அப்பொருள் அல்லது புள்ளிகளின் கணத்தின் குவி மேற்தளத்தின் (convex hull) விட்டமாகும்.

தள வடிவவியலில் ஒரு கூம்பு வெட்டின் விட்டமானது அக் கூம்பு வெட்டின் மையத்தின் வழிச் செல்லும் நாணாக வரையறுக்கப்படுகிறது. வட்ட விலகல் e = 0 கொண்ட வட்டத்தின் விட்டங்கள் சம நீளமுடையவை; ஏனைய கூம்பு வெட்டுகளின் விட்டங்கள் வெவ்வேறு நீளங்களுடையவையாக அமைகின்றன.

மேற்கோள்கள்
-----------

1. ↑  Toussaint, Godfried T. (1983). *Solving geometric problems with the rotating calipers*. Proc. MELECON '83, Athens. .
2. ↑  Re: diameter of an empty set
புழுவடிவமாக விவரிக்கப்படும் ஒரு சிறிய டைசிமா என்ற ஒட்டுண்ணி 
**புழுவடிவம்** *(Vermiform)* ஒரு புழு போன்ற வடிவத்தை விவரிக்கிறது. இச்சொல் பெரும்பாலும் உயிரியல் மற்றும் உடற்கூறியல் துறையில் வெர்மிபார்ம் எனப் பயன்படுத்தப்படுகிறது. பொதுவாக மென்மையான உடல் பாகங்கள் அல்லது குழாய் அல்லது உருளை வடிவம் கொண்ட விலங்குகளைக் குறிக்க இச்சொல் பயன்படுத்தப்படுகிறது. இலத்தீன் மொழி வேர்ச்சொல் வெர்ம்சு என்பது புழுக்களையும் பார்ம்சு என்பது வடிவம் என்ற பொருளையும் குறிப்பனவாகும்.  நன்கு அறியப்பட்ட எடுத்துக்காட்டாக மனிதர்களின் குடலிலும் பல பாலூட்டிகளிலும் பின் இணைப்பாக காணப்படும் குடல்வாலைக் கூறலாம். 

பல மென்மையான உடல் கொண்ட விலங்குத் தொகுதி உயிரினங்கள் குறிப்பாக புழுவடிவம் கொண்டவையாக விவரிக்கப்படுகின்றன. வளையப் புழு குடும்ப வகையைச் சேர்ந்த மண்புழு மற்றும் இதன் ஒப்புமை குடும்பங்கள், ஒட்டுண்ணிப்புழுக்கள் உட்பட உருளைப்புழு தொகுதியைச் சேர்ந்த உயிரினங்கள் போன்றவை புழுவடிவம் கொண்டவை என்று விவரிக்கப்படுகின்றன. ஆனால் இதே விளக்கத்திற்கு குறைவாக அறியப்பட்ட விலங்குத் தொகுதிகளாக நுண் ஒட்டுண்ணிகளான கடல்வாழ் முதுகெலும்பற்ற உயிரினங்கள் முதல் நாடாப் புழுக்கள் வரை உள்ள விலங்குத் தொகுதிகளும் உட்படுகின்றன.

மேற்கோள்கள்
-----------

1. ↑  Glare, edited by P.G.W. (1982). *Oxford Latin Dictionary* (Combined ed. repr. with corr. ). New York: Oxford University Press. பன்னாட்டுத் தரப்புத்தக எண்:0-19-864224-5.
2. ↑  H. F. Smith, R. E. Fisher, M. L. Everett, A. D. Thomas, R. R. Bollinger, W. Parker (2009). "Comparative anatomy and phylogenetic distribution of the mammalian cecal appendix". *Journal of Evolutionary Biology* **22** (10): 1984–1999. doi:10.1111/j.1420-9101.2009.01809.x. பப்மெட்:19678866.
**திருவிதாங்கூர் தமிழர் இயக்கங்கள்** என்பவை திருவிதாங்கூர் அரசாட்சிக்கு உட்பட்டிருந்த பகுதிகளில் வாழ்ந்த தமிழர்கள் தங்கள் உரிமைக்காகவும் விடுதலைக்காகவும் ஏற்படுத்திய இயக்கங்கள் ஆகும். 

கி.பி 9ஆம் நூற்றாண்டில் சேரநாடு சிதறிய பகுதிகளில் ஒன்றான வேணாட்டைச் சான்றோர் குல மன்னர்கள் ஆட்சிபுரிந்து வந்தனர். அவர்களின் கடைசி மன்னன் பால மார்த்தாண்டவர்மன் (கி.பி 1728 - 1758) கி.பி. 1758ஆம் ஆண்டு மர்மமான முறையில் மரணம் அடைந்த பிறகு ஆட்சிக்கு வந்த கார்த்திகை திருநாள் ராமவர்மன் காலத்தில் சான்றோர் குலத்திடமிருந்த ஆட்சி ஆதிகாரம் மருமக்கள் வழியை பின்பற்றிய நம்பூதிரி-நாயர் தலைமைக்கு மாறியது. நாட்டின் பெயரும் திருவாங்கூர் என மாற்றப்பட்டது. தமிழ் ஆட்சி மொழியாக இருந்த இடத்தில் தமிழ், சமஸ்கிருதம், வேத மொழி கலந்த மலையாளம் ஆட்சிமொழியாக மாறியது.

புதிதாக ஆட்சிக்கு வந்த நம்பூதிரி-நாயர் கூட்டணி முன்பு ஆட்சியில் இருந்த தமிழர்கள் மீண்டும் ஆட்சியை பிடித்துவிடக்கூடாது என்ற நோக்கில் பலவிதமான அடக்குமுறைகளை அம்மக்கள் மீது திணித்தனர். ஒடுக்கப்பட்ட இனத்தை பார்ப்பதும், தொடுவதும் தீட்டாக கருதப்பட்டது. பின்பு வந்த மார்த்தாண்ட வர்மா காலத்தில் தாழ்த்தப்பட்ட பெண்கள் மேலாடை அணியக்கூடாது என்று தடை வந்தது. தமிழர்களின் நிலங்கள் அபகரிக்கப்பட்டு தரவாடுகளுக்கு கொடுக்கப்பட்டது. ஒடுக்கப்பட்ட இனத்தினர் கோயில்களில் நுழைய தடை விதிக்கப்பட்டது. பல விதமான வரிச்சுமையால் மக்கள் கொடுமைப்பட்டுத்தப்பட்டனர். இந்நிலையில் இவ்வாறான கொடுமைகளை எதிர்த்து மக்கள் குரல் கொடுக்க ஆரம்பித்தனர். தமிழர்கள் பல இயக்கங்களை பல்வேறு காலகட்டத்தில் திருவிதாங்கூர் மன்னராட்சிக்கு உட்பட்ட இடங்களில் உருவாக்கித் தங்கள் உரிமைக்காகவும், விடுதலைக்காகவும் குரல் கொடுத்தனர். அவை

1. மலையாளிகள் எதிர்ப்பு இயக்கம் (கி.பி. 1810)
2. மலையாள எதிர்ப்பு இயக்கம் (கி.பி. 1822)
3. கெம்பீரச்சங்கம் (கி.பி. 1845)
4. கல்வி அபிவிருத்திச் சங்கம் (கி.பி. 1857)
5. தென் திருவிதாங்கூர் சுதேச சுவிசேச பிரபல்யச் சங்கம் (கி.பி. 1899)
6. தமிழர் விடுதலை காங்கிரஸ் (கி.பி. 1928)
7. தமிழர் கட்சி (கி.பி. 1935)
8. அன்பு குடிமக்கள் இயக்கம் (கி.பி. 1936)
9. தமிழ்ச் சங்கம் திருவிதாங்கூர் (கி.பி. 1938)
10. திருவிதாங்கூர் ஸ்டேட் காங்கிரஸ் (கி.பி. 1938)
11. நாஞ்சில் நாட்டு மத்திய வாலிபர் சங்கம் (கி.பி. 1943)
12. நாஞ்சில் தமிழர் காங்கிரஸ் (கி.பி. 1945)
13. அகில திருவிதாங்கூர் தமிழன் காங்கிரஸ் (கி.பி. 1945)
14. சுதந்திர திருவிதாங்கூர் கழகம் (கி.பி. 1947)
15. அகில திருவிதாங்கூர் தமிழன் சங்கம்
16. திருவிதாங்கூர் தேசிய காங்கிரஸ்
17. திருவிதாங்கூர் தமிழ்நாடு காங்கிரஸ் (கி.பி. 1947)
18. போட்டி திருவிதாங்கூர் தமிழ்நாடு காங்கிரஸ் (கி.பி. 1950)
19. தமிழரசு கழகம்

இந்த பத்தொன்பது இயக்கங்களும் குமரி மாவட்டம் தமிழகத்துடன் இணையப் பாடுபட்டவை ஆகும். இவற்றுள் திருவிதாங்கூர் தமிழ்நாடு காங்கிரஸ், தி திருவிதாங்கூர் தமிழர் காங்கிரஸ் ஆகிய இரண்டும் தமிழர் விடுதலை பெற பாடுபட்ட அரசியல் கட்சிகளாகும். மற்ற இயக்கங்கள் அனைத்தும் சங்கங்களாகவே செயல்பட்டன.
**கிர்க்காஃபின் விதிகள்** (*Kirchhoff's circuit laws*) மின்சுற்றுகளில் மின்னோட்டம், மின்னழுத்தம் ஆகியவற்றைக் கணிக்க உதவுகின்றன. இவ்விதிகள் இரண்டு:

1. கிர்ச்சாஃபின் மின்னோட்ட விதி
2. கிர்ச்சாஃபின் மின்னழுத்த விதி

இவ்விதிகளை கிர்க்காஃப் (*Gustav Kirchhoff*) என்ற ஜெர்மானிய அறிஞர் 1845 இல் முதலில் எடுத்துக் கூறினார்.

கிர்க்காஃபின் மின்னோட்ட விதி
----------------------------

*i*1 + *i*4 = *i*2 + *i*3
கிர்க்காஃபின் மின்னோட்ட விதி பின்வருமாறு:

எந்த ஒரு புள்ளியிலும், அதன் உள் நுழையும் மின்னோட்டங்களின் கூட்டுத்தொகை, வெளியேறும் மின்னோட்டங்களின் கூட்டுத்தொகைக்குச் சமமானதாகும். [அல்லது] ஒரு மின்சுற்றில், எந்தவொரு சந்திப்பிலும் சந்திக்கின்ற மின்னோட்டங்களின் குறியியல் கூட்டுத்தொகை சுழியாகும்.
இது பின்வரும் சமன்பாட்டினால் தரப்படும்:

{\displaystyle \sum \_{k=1}^{n}{I}\_{k}=0}
இங்கு, *n* என்பது ஒரு புள்ளியில் உள்நுழையும் அல்லது வெளியேறும் மின்னோட்டங்களின் எண்ணிக்கை.

கலப்பு மின்னோட்டங்களுக்கு இச்சமன்பாடு பின்வருமாறு தரப்படும்:

{\displaystyle \sum \_{k=1}^{n}{\tilde {I}}\_{k}=0}
உற்று நோக்கினால் இது மின்னணுக்களின் அழியாமையின் விளைவு எனக் காணலாம்.

இவ்விதி மின்சுற்றில் மின்னணுக்கள் ஒரு இடத்தில் குவியாமல் சீரான மின்னணு அடர்த்தியுடன் நகர்ந்தால் மட்டுமே செல்லுபடியாகும். குறிப்பாக, கொண்மியின் தகடுகளின் வழியாக மின்னோட்டம் பாய இயலாது; தகட்டில் மின்னணுக்கள் குவிகின்றன. எனினும், கொண்மியின் பெயர்வு மின்னோட்டத்தைக் கணக்கில் கொண்டால் இவ்விதி செல்லுபடியாகும்.

மேலும் நுட்பமாக, இவ்விதியை கீழ்க்கண்ட சமன்பாட்டிலிருந்து புரிந்து கொள்ளலாம்.

{\displaystyle \nabla \cdot \mathbf {J} =-\nabla \cdot {\frac {\partial \mathbf {D} }{\partial t}}=-{\frac {\partial \rho }{\partial t}}}
இது மின்னணுக்களின் அழியாமையையே கூறுகிறது. அதாவது, ஒரு மூடப்பட்ட பரப்பிலிருந்து வெளியேறும் மொத்த மின்னோட்டத்தின் கூட்டுத்தொகை, அப்பரப்பால் சூழப்பட்ட பருமனுக்குள் உள்ள மின்னணுக்களின் எண்ணிக்கையின் மாறுவீதத்திற்குச் சமமாகும்.

கிர்ச்சாஃபின் மின்னழுத்த விதி
-----------------------------

v1 + v2 + v3 + v4 = 0
ஒரு மூடப்பட்ட தடத்தைச் சுற்றி விழும் மின்னழுத்த வேறுபாடுகளின் கூட்டுத்தொகைச் சுழியாகும்.
இது ஆற்றல் அழியாமையின் விளைவாகும்.

இவற்றையும் பார்க்க
------------------

* இயற்பியல் கலைச்சொற்கள்